Cass County
"Cass County" on Don Henley soolokarjääri viies stuudioalbum. Albumi avaldasid 2015. aasta 25. septembril Past Masters Holdings ja Capitol Records. See on 15-aastase vaheaja järel Henley esimene stuudioalbum pärast 2000. aastal ilmunud albumit "Inside Job". Album on nime saanud samanimelise Ida-Texase maakonna järgi, kus Henley üles kasvas. Album on salvestatud Nashville'is. Album jõudis avanädalal edetabelis Billboard 200 kolmandale kohale ja esikohale edetabelis Top Country Albums. Album oli ka nädala müüduim album USA-s 87 000 eksemplariga.